**MŠK Púchov** je slovenský futbalový klub z mesta Púchov. Do roku 2006 mal názov *FK Matador Púchov* (do roku 1992 *TJ Gumárne 1. mája Púchov*).

História oddielu
----------------

Prvý futbalový klub v Púchove bol založený v roku 1920. Podľa bulletinu TJ Gumárne Púchov sa prvý futbalový zápas uskutočnil v Púchove v roku 1921. Púchov v ňom zvíťazil nad mužstvom z Pruského v pomere 2:1. Rozkvet futbalu však nastáva až po druhej svetovej vojne. V rokoch 1950 a 1963 sa Púchov prebojoval do II. ligy, neskôr strávil niekoľko ročníkov v III. lige. V rokoch 1974 – 1986 (s výnimkou sezóny 1982/83) pôsobilo mužstvo pod názvom TJ Gumárne 1. mája Púchov vo vtedajšej SNL (po 1. lige druhá najvyššia futbalová súťaž spolu s ČNL v ČSSR). Po vzniku samostatného Slovenska pôsobil Púchov v II. lige, v sezóne 1997/98 obsadil 3. miesto s 10-bodovým odstupom za postupujúcou Nitrou a Dubnicou, o rok nato 4. priečku. Ročník 1999/00 bol pre Púchovský futbal najúspešnejší v dovtedajšej 80-ročnej histórii – futbalový klub (pod názvom ŠK Matador) triumfoval v 18-člennej II. lige s dvojbodovým odstupom pred NCHZ Nováky, čím sa pre nastávajúcu sezónu stal účastníkom najvyššej súťaže (v tej dobe Mars superliga).

V premiérovej sezóne obsadili futbalisti Matadoru 6. miesto. Zároveň sa Púchov prebojoval zásluhou Fair-play súťaže do prvého kola Pohára UEFA, proti nemeckému klubu SC Freiburg. Po nepriaznivých výsledkoch 0:0 a 1:2 sa Púchov v tomto kole zo súťaže vypadol.

Nasledujúci rok klub zaznamenal historický úspech, keď za majstrovskou Žilinou skončil s odstupom 7 bodov na 2. priečke, vďaka čomu v si sezóne 2002/03 opäť vybojoval účasť v Pohári UEFA – v predkole vyradil kazašský klub FC Atyrau (0:0, 2:0), v 1. kole však prehral s Girondins Bordeaux (0:6, 1:4).

V roku 2002 sa ŠK Matador stal po prvýkrát finalistom Slovenského pohára, keď postúpil postupne cez Petrochemu Dubová (1. kolo, 4:2), Slovan Bratislava (2.kolo, 3:0), FC Čaňa (štvrťfinále, 5:1) a MŠK Žilina (semifinále, 1:0 a 2:0). Vo finálovom zápase sa klub stretol v Považskej Bystrici s mužstvom VTJ Koba Senec, ktorému po nerozhodnom výsledku 1:1 podľahol v penaltovom rozstrele 4:2.

V nasledujúcom ročníku 1. ligy obsadilo mužstvo 5. priečku, v domácej pohárovej súťaži sa však opäť prebojovalo až do finále – 1. kolo DAC D.Streda (2:0), 2. kolo 1.FC Košice (3:0), štvrťfinále Tatran Prešov (3:0) a semifinále Petrochema Dubová (2:2, 1:1). Vo finálovom zápase Slovenského pohára 2003 v Topoľčanoch zvíťazil Púchov nad Slovanom Bratislava 2:1 gólmi Perniša a Brešku.

V Pohári UEFA 2003/04 porazili futbalisti Matadoru v predkole gruzínsky FC Sioni Bolnisi (3:0, 3:0), v 1.kole sa slovenský zástupca stretol so španielskym veľkoklubom FC Barcelona. Po domácej remíze 1:1 prehralo mužstvo vonku 0:8 a vypadlo z Pohára UEFA. Domáci zápas sa odohral na Štadióne A. Malatinského v Trnave.

Po sérii úspechov postihla klub kríza – v sezóne 2003/04 obsadil až 9. priečku, čím zachránil príslušnosť v najvyššej súťaži s 10-bodovým náskokom na úkor zostupujúceho bratislavského Slovana. V pohári vypadol Matador už v 2. kole s druholigovou Šaľou. Nasledujúcu sezónu priniesli stabilizované výsledky konečné 6. miesto, v Slovenskom pohári Púchov opäť vypadol v 2. kole s Rimavskou Sobotou.

Záchranárske práce postihli klub aj v ročníku 2005/06, keď o poslednú priečku bojoval najmä s Interom Bratislava. V kľúčovom zápase jari podľahol na domácom trávniku Interu 0:1. Púchov so štvorbodovou stratou na predposledné 9. miesto opustil po šiestich sezónach Corgoň ligu. Vypadnutie z najvyššej súťaže sprevádzala strata sponzora, spoločnosti (Matador), masívny výpredaj hráčov a finančné ťažkosti. Aj preto sa FK Púchov odhlásil z II. ligy a v ročníku 2006/07 štartoval po reorganizácii súťaží v II. lige západ (tretia najvyššia súťaž).

V ročníku 2008/2009 postúpil FK Púchov do 2. najvyššej súťaže, keď vyhral na štadióne Dúbravky 0:2 a zabezpečil si 7-bodový náskok pred druhými Vráblami.

V sezóne 2010/2011 skončil FK Púchov s 22 bodmi na poslednom mieste v I. lige a zostúpil spolu s predposledným FK Slovan Duslo Šaľa do II. ligy.

V sezóne 2018/2019 skončil MŠK Púchov na druhom mieste v 3. lige Západ a TJ Kovo Beluša nevyužila možnosť postupu do 2. ligy, tak možnosť prináležala Púchovu, ktorý ju využil.

Mládežnícky tím Púchova hrá od roku 1962 v dorasteneckej lige.

### Historické názvy klubu

* 1920 – Športový klub Púchov
* 1945 – ŠK Rolný Púchov
* 1948 – Sokol Makyta Púchov
* 1956 – TJ Iskra Púchov
* 1968 – TJ Gumárne 1.mája Púchov
* 1993 – ŠK Matador Púchov
* 2003 – FK Matador Púchov
* 2007 – FK Púchov
* 2013 - MŠK Púchov

### Míľniky športovej histórie

* 1999/2000 – *víťaz II. ligy* (v súčasnosti nesie názov I.liga) a postup do Corgoň ligy
* 2001 – 1. kolo Pohára UEFA prostredníctvom fair-play súťaže
	+ *(11. 9. 2001) Matador Púchov – SC Freiburg Nemecko  0:0*
	+ *(27. 09. 2001) SC Freiburg Nemecko  – Matador Púchov 0:0*
* 2001/2002 – Corgoň liga – *2. miesto*
* 2002 – Slovenský pohár- *účasť vo finále*
	+ *VTJ Koba Senec – Matador Púchov 1:1 po predĺžení (1:1, 0:0), na pok. kopy 4:2, odohrané v Považskej Bystrici*
* 2002 – účasť v 1. kole Pohára UEFA
	+ *(17. 9. 2002) Girondins Bordeaux Francúzsko  – Matador Púchov 6:0 (2:0)*
	+ *(03. 10. 2002) Matador Púchov – Girondins Bordeaux Francúzsko  1:4 (1:2)*
* 2003 – Slovenský pohár – *víťaz*
	+ *Matador Púchov – Slovan Bratislava 2:1 po predĺžení – odohrané v Topoľčanoch*
* 2003 – účasť v 1. kole Pohára UEFA
	+ *(25. 09. 2003) Matador Púchov – FC Barcelona Španielsko  1:1 (0:0)*
	+ *(15. 10. 2003) FC Barcelona Španielsko  – Matador Púchov 8:0 (3:0)*
* 2004 – účasť v Pohári UEFA
* 2008/2009 – *víťaz* II. ligy a postup do I. ligy
* 2009 – prvé miesto po jesennej časti I. ligy

### Rejting klubov podľa UEFA

* 237 miesto – 2004/05 – 5.850 bodov
* 225 miesto – 2005/06 – 6.070 bodov
* 227 miesto – 2006/07 – 4.575 bodov
* 218 miesto – 2007/08 – 5.070 bodov

### Známi hráči

* Slovensko  František Chovanec
* Slovensko  Česko  Jozef Chovanec
* Slovensko  Jozef Tománek
* Slovensko  Štefan Tománek
* Slovensko  Jozef Bajza
* Slovensko  Milan Bagín
* Slovensko  Milan Luhový
* Slovensko  Ľubomír Luhový
* Slovensko  Ivan Kozák
* Slovensko  Mário Breška
* Česko  Tomáš Bernady
* Srbsko  Almir Gegić
* Slovensko  Radoslav Kunzo
* Stredoafrická republika  Ali Lembakoali
* Slovensko  Jozef Mužlay
* Slovensko  Zdeno Štrba
* Slovensko  Pavol Vavrík
* Slovensko Peter Mičič
* Slovensko  Kornel Saláta
* Benin  Salomon Wisdom
* Slovensko  Pavol Vavrík
* Slovensko  Patrik Mráz
* Slovensko  Peter Majerník
* Slovensko  Milan Jambor
* Slovensko  Peter Čvirik
* Slovensko  Marek Bakoš

Tréneri
-------

### Slovenská II. liga po roku 1993

* 1993/94 – A. Richtárik
* 1994/95 – V. Hrivnák
* 1995/96 – V. Hrivnák, J. Zigo
* 1996/97 – Š. Tománek
* 1997/98 – Š. Tománek
* 1998/99 – J. Šuran
* 1999/00 – J. Šuran

### Mars superliga

* 2000/01 – J. Šuran
* 2001/02 – J. Šuran
* 2002/03 – J. Šuran, Česko F. Komňacký

### Corgoň liga

* 2003/04 – Š. Zaťko, M. Lešický
* 2004/05 – Česko P. Vrba, as. trénera: Ján Jozefovič

### II.liga skupina západ

* 2006/07 – Stanislav Mráz, as. trénera: Peter Luhový
* 2007/08 – Pavol Strapáč, as. trénera: Jaroslav Vágner
* 2008/09 – Pavol Strapáč,as. trénera: Jaroslav Vágner

### I. slovenská futbalová liga mužov

* 2009/10 – Pavol Strapáč, as. trénera: Jaroslav Vágner

### II.liga skupina západ

* 2010/11 – Jaroslav Vágner, as. trénera: Ľubomír Talda
* 2011/12 – Jaroslav Vágner, as. trénera: Ľubomír Talda

### IV. slovenská futbalová liga mužov Severozápad

* 2012/13 – Stanislav Mráz, as. trénera:

Štadión
-------

* Názov: Mestský štadion Púchov
* Celková kapacita: 6614 miest (5963 miest na sedenie).

### História štadióna

* 1953 – začiatok výstavby futbalového štadióna
* 1957 – 1. mája Slávnostné otvorenie štadióna
* 1958 – začala výstavba hlavnej tribúny
* 1960 – hlavná tribúna v prevádzke
* 2000 – prekrytie atletickej škvárovej dráhy okolo hracej plochy trávou
* 2001 – zvýšenie niektorých sektorov, takmer celá kapacita štadióna je na sedenie (90%)
* 2001 – nová výsledková svetelná tabuľa

Referencie
----------

1. ↑   *Púchov v utorok do Barcelony so skromnými ambíciami* [online]. profutbal.sk, 13. október 2003. Dostupné online.

Externé odkazy
--------------

* Oficiálna stránka klubu
* Remíza s FC Barcelona

| * z
* d
* u
Púchov |
| --- |
| Samospráva | 
* *Primátor:* Katarína Heneková (od 2018)
* *Osobnosti*
* *Mestské časti:* Centrum
* Horné Kočkovce
* Hoština
* Hrabovka
* Ihrište
* Kolonka
* Námestie
* Nosice
* Nové Nosice
* Pod Lachovcom
* Sedlište
* Sídlisko pri Makyte
* Staré mesto
* Vieska-Bezdedov
* Vršok

 |
| Geografia | 
* Biele Karpaty
* Javorníky
* Strážovské vrchy
* *Vodstvo:* Váh
* Biela voda

 |
| Ekonomika | 
* Makyta

 |
| Pamiatky a stavby | 
* Vodná nádrž Nosice
* *Zoznam kultúrnych pamiatok*
* *K:Stavby*

 |
| Doprava | 
* *Cestná:*
* I/49
* II/507
* *Železničná:* Železničná stanica Púchov
* Železničná trať Bratislava – Žilina
* Železničná trať Púchov – Horní Lideč
* *K:Doprava*

 |
| Námestia a ulice | 
* *Námestia:* Námestie Slobody
* *Zoznam*

 |
| Kultúra | 
* Divadelný súbor Makyta
* Divadlo M
* Folklórny súbor Váh
* Župný dom

 |
| Školy | 
* *K:Školy*

 |
| Šport | 
* MŠK Púchov
* ŠHK Púchov
* *K:Šport*

 |

| * z
* d
* u
Druhá najvyššia futbalová súťaž na Slovensku |
| --- |
| Kluby v sezóne 2023/24 | 1. FC Tatran Prešov • FC Petržalka • FC ŠTK 1914 Šamorín • FK Humenné • FK Pohronie • FK Slavoj Trebišov • FK Spišská Nová Ves • KFC Komárno • MFK Dolný Kubín • MFK Tatran Liptovský Mikuláš • MFK Považská Bystrica • MŠK Púchov • MŠK Žilina B • OFK Malženice • Spartak Myjava • ŠK Slovan Bratislava B |
| Sezóny | 
1993/94
1994/95
1995/96
1996/97
1997/98
1998/99
1999/00
2000/01
2001/02
2002/03
2003/04
2004/05
2005/06
2006/07
2007/08
2008/09
2009/10
2010/11
2011/12
2012/13
2013/14
2014/15
2015/16
2016/17
2017/18
2018/19
2019/20
2020/21
2021/22
2022/23
2023/24
 |